﻿ Părintele Ghelasie Gheorghe de la Frăsinei Colecţia "Isihasm" joi, aprilie Acatistul RUGĂCIUNII neîncetate (alcătuit de Ierom Ghelasie Gheorghe) Motto: Iată-mă, DOAMNE, înaintea Ta STAU cu ÎNCHINARE! Obişnuitul început Tropar, glas Fericiţi cei ce STAU în ÎNCHINARE, şi RUGĂCIUNEA de TAINĂ o Caută ziua şi noaptea, ce străbate până la Cer şi aşa Pământul se face Raiul Cel Binecuvântat unde Omul a fost Creat să se Mântuiască Condac O, TAINĂ Preafericită este a STA înaintea IUBIRII DUMNEZEIEŞTI, care se face ALTARUL, pe care se ADUCE ÎNCHINAREA ca DAR de Neîncetată RUGĂCIUNE: Iată-mă, DOAMNE, înaintea Ta, STAU cu ÎNCHINARE! Icos Însuşi FIUL DUMNEZEIESC se ÎNCHINĂ TATĂLUI, şi DUHUL Cel PREASFÂNT Se PLEACĂ şi în UNIREA Cea de TAINĂ deodată SUNT, acest CHIP şi noi PURTÂND, asemenea să facem: Iată-mă, DOAMNE, DAR de ÎNCHINARE Îţi ADUC; Iată-mă, DOAMNE, CHIPUL Tău din mine îl Dezvălui; Iată-mă, DOAMNE, PECETEA CHIPULUI Tău o fac ALTAR; Iată-mă, DOAMNE, la ALTARUL Tău DUMNEZEIESC Îngenunchi; Iată-mă, DOAMNE, STAU Înaintea Ta; Iată-mă, DOAMNE, eu Făptura, STAU în FAŢA ZIDITORULUI; Iată-mă, DOAMNE, eu Te MĂRTURISESC, DUMNEZEUL meu; Iată-mă, DOAMNE, îţi aduc MULŢUMIREA mea; Iată-mă, DOAMNE, îţi NUMESC cu Bucurie NUMELE Tău; Iată-mă, DOAMNE, VIN să mă ÎNTÂLNESC cu Tine; Iată-mă, DOAMNE, doar UNIT cu Tine am VIAŢĂ; Iată-mă, DOAMNE, Înaintea Ta STAU cu ÎNCHINARE ! Condac Ce este RUGĂCIUNEA şi de ce se DOREŞTE să fie NEÎNCETATĂ? RUGĂCIUNEA este IUBIREA- ALTAR, este DAR-ÎNCHINARE, este DUHUL-STAREA Continuă în Cântarea de: ALILUIA! Icos Acest CHIP al TREIMII de TAINĂ este şi în Fiinţa noastră a Făpturilor şi nu putem Vieţui fără IUBIRE-ALTAR, fără DAR-ÎNCHINARE, fără DUH-STAREA în FAŢA DUMNEZEIRII: Iată-mă, DOAMNE, toată Fiinţa mea este CHIP de RUGĂCIUNE; Iată-mă, DOAMNE, Firea mea este însăşi RUGĂCIUNEA; Iată-mă, DOAMNE, RUGĂCIUNEA-ÎNCHINAREA Făpturii către FĂCĂTORUL; Iată-mă, DOAMNE, Darul Făpturii ce se cuvine CREATORULUI; Iată-mă, DOAMNE, Lauda Ta este în adâncul meu; Iată-mă, DOAMNE, NUMELE Tău ÎL ştiu de la Naştere; Iată-mă, DOAMNE, NUMELE Tău L-am Recunoscut de la prima auzire; Iată-mă, DOAMNE, eşti în Mintea mea PRIMA Gândire; Iată-mă, DOAMNE, eşti în Inima mea PRIMA Simţire; Iată-mă, DOAMNE, de ce neîncetat mă ROG; Iată-mă, DOAMNE, de ce îţi ADUC DARUL RUGĂCIUNII neîncetate; Iată-mă, DOAMNE, Înaintea Ta STAU cu ÎNCHINARE ! Condac Cine întreabă ce este FIINŢA, răspunde că este IUBIREA; Cine întreabă ce este IUBIREA răspunde că este DĂRUIREA-ÎNCHINAREA; Cine întreabă ce este ÎNCHINAREA, răspunde că este RUGĂCIUNEA; Cine întreabă ce este RUGĂCIUNEA, răspunde că este CÂNTAREA IUBIRII în DUHUL Neîncetat de: ALILUIA! Icos Cine întreabă ce este STAREA în RUGĂCIUNE, este DUHUL care pe toate le ADUNĂ şi le PREFACE în LOCAŞ de ÎNTÂLNIRE, unde IUBIREA şi ÎNCHINAREA Stau FAŢĂ în FAŢĂ fără amestecare: Iată-mă, DOAMNE, cum RUGĂCIUNEA îmi este Firea; Iată-mă, DOAMNE, cum RUGĂCIUNEA îmi este Mintea; Iată-mă, DOAMNE, cum RUGĂCIUNEA îmi este Inima; Iată-mă, DOAMNE, cum RUGĂCIUNEA îmi este Respiraţia; Iată-mă, DOAMNE, cum RUGĂCIUNEA îmi este Vederea; Iată-mă, DOAMNE, cum RUGĂCIUNEA îmi este Auzirea; Iată-mă, DOAMNE, cum RUGĂCIUNEA îmi este toată mişcarea; Iată-mă, DOAMNE, cum RUGĂCIUNEA îmi este Şedere; Iată-mă, DOAMNE, cum RUGĂCIUNEA îmi este HRANĂ de TAINĂ; Iată-mă, DOAMNE, cum RUGĂCIUNEA îmi este BĂUTURA VIE; Iată-mă, DOAMNE, cum RUGĂCIUNEA este SCARA dintre Cer şi Pământ; Iată-mă, DOAMNE, Înaintea Ta STAU cu ÎNCHINARE! Condac Mereu te întrebi ce este RUGĂCIUNEA şi mereu Mintea şi Inima se OPRESC la HOTARUL de TAINĂ; unde Făptura şi ZIDITORUL DUMNEZEU Trec DINCOLO de Sine în CRUCEA VIE, MAREA ÎNTÂLNIRE, în Cântarea de: ALILUIA! Icos Dacă Făptura se OPREŞTE la HOTARUL DUMNEZEIESC, şi se Deschide la COBORÂREA Lui DUMNEZEU, făcând CRUCEA ÎNCHINĂRII de TAINĂ, face tocmai RUGĂCIUNEA: Iată-mă, DOAMNE, mă OPRESC la HOTARUL dintre Tine şi mine; Iată-mă, DOAMNE, mă Deschid la VENIREA Ta în Lume; Iată-mă, DOAMNE, fac CRUCEA VIE a ÎNTÂLNIRII; Iată-mă, DOAMNE, doar în această CRUCE eu spre Tine merg; Iată-mă, DOAMNE, doar în această CRUCE Tu spre mine VII; Iată-mă, DOAMNE, OPRIT în ÎNCHINAREA acestei CRUCI; Iată-mă, DOAMNE, în RUGĂCIUNEA Făpturii; Iată-mă, DOAMNE, în RUGĂCIUNEA însăşi a Lumii; Iată-mă, DOAMNE, şi eu cu DORUL Cel de TAINĂ; Iată-mă, DOAMNE, şi eu învăpăiatul LUMINII; Iată-mă, DOAMNE, şi eu Făptura ce doar cu tine îşi găseşte VIAŢA; Iată-mă, DOAMNE, Înaintea Ta STAU cu ÎNCHINARE! Condac De ce RUGĂCIUNEA trebuie să fie Neîncetată? Pentru că RUGĂCIUNEA este CRUCEA VIE, Temelia Lumii, pe care se mişcă Viaţa Făpturilor, VIAŢA fiind însăşi NEÎNCETATA ÎNCHINARE, în Cântarea de: ALILUIA! Icos LUMINA în Sine este Însăşi DUMNEZEIRE, şi Lumea trebuie să se MIŞTE Neîncetat faţă de aceasta, altfel se cade în întunericul morţii: Iată-mă, DOAMNE, VIAŢA din mine este Însăşi RUGĂCIUNEA; Iată-mă, DOAMNE, VIAŢA îmi este Însăşi ÎNCHINAREA; Iată-mă, DOAMNE, Mintea mea are Gândirea CRUCII VII; Iată-mă, DOAMNE, Inima mea are de asemenea Simţirea CRUCII; Iată-mă, DOAMNE, în TAINA CRUCII mă ROG; Iată-mă, DOAMNE, prin CRUCE este VEDEREA Celor Nevăzute; Iată-mă, DOAMNE, prin CRUCE ŞI EU cu Tine VORBESC; Iată-mă, DOAMNE, de ce CRUCEA este RUGĂCIUNEA; Iată-mă, DOAMNE, de ce RUGĂCIUNEA este ÎNCHINAREA CRUCII; Iată-mă, DOAMNE, OPRIT în RUGĂCIUNEA Neîncetată; Iată-mă, DOAMNE, de ce RUGĂCIUNEA este OPRIREA în CRUCE; Iată-mă, DOAMNE, Înaintea Ta STAU cu ÎNCHINARE! Condac La ÎNCEPUT a fost CUVÂNTUL şi CUVÂNTUL este TAINA CHIPULUI FIULUI DUMNEZEIESC, şi FIUL este NAŞTEREA din IUBIREA TATĂLUI DUMNEZEU şi FIUL Răspunde cu DĂRUIREA Sa- ÎNCHINAREA, VORBIREA Cea de TAINĂ: ALIULIA! Icos Prin FIUL-CUVÂNTUL DUMNEZEIESC şi Lumea s-a făcut şi toate sunt VORBIREA-DĂRUIREA- ÎNCHINAREA FIULUI faţă de TATĂL: Iată-mă, DOAMNE, şi eu sunt CHIPUL FIULUI DUMNEZEIESC; Iată-mă, DOAMNE, şi eu sunt o ÎNCHINARE de TAINĂ a FIULUI; Iată-mă, DOAMNE, CRUCEA VIE a FIULUI; Iată-mă, DOAMNE, şi eu Omul, CHIPUL CRUCII Lumii; Iată-mă, DOAMNE, şi eu Omul, CHIPUL RUGĂCIUNII FIULUI; Iată-mă, DOAMNE, DARUL FIULUI către TATĂL; Iată-mă, DOAMNE, şi eu Răspund cu Dăruirea mea; Iată-mă, DOAMNE, şi eu Răspund cu RUGĂCIUNEA mea; Iată-mă, Primeşte şi Darul Închinării mele; Iată-mă, DOAMNE, şi eu, cel mic, ce mă Ridic spre Tine; Iată-mă, DOAMNE, şi eu, cel muritor, ce STAU la HOTARUL VEŞNICIEI; Iată-mă, DOAMNE, Înaintea Ta STAU cu ÎNCHINARE! Condac ÎNTRUPAREA Ta, FIUL Lui DUMNEZEU, aduce DESCOPERIREA TAINEI CRUCII VII, HOTARUL dintre CREATOR şi Făptură, care se face BISERICA Cerească şi Pământească, cu ALTARUL IUBIRII, cu DARUL ÎNCHINĂRII, cu ADUNAREA în STAREA RUGĂCIUNII de: ALILUIA! Icos Tu, DOAMNE IISUSE, FIUL Lui DUMNEZEU Cel ÎNTRUPAT, eşti CHIPUL RUGĂCIUNII VII şi Neîncetate şi Tu eşti MARELE ARHIEREU ce LITURGHISEŞTI ÎMPĂRTĂŞIREA-TRUPUL Lumii şi al Veşniciei: Iată-mă, DOAMNE, şi eu un PĂRTAŞ al TAINEI DUMNEZEIEŞTI; Iată-mă, DOAMNE, şi eu un Chemat la ALTARUL Tău; Iată-mă, DOAMNE, şi eu un Chemat să Aduc DARUL meu; Iată-mă, DOAMNE, şi eu un Slujitor al LITURGHISIRII Tale; Iată-mă, DOAMNE, IISUSE ARHIEREUL Cel DUMNEZEIESC; Iată-mă, DOAMNE, şi eu Cânt RUGĂCIUNEA Ta; Iată-mă, DOAMNE, şi eu mă ÎNCHIN ÎNCHINĂRII Tale; Iată-mă, DOAMNE, şi eu cel doritor de ÎMPĂRTĂŞIREA Ta; Iată-mă, DOAMNE, şi eu cel însetat de APA Cea VIE; Iată-mă, DOAMNE, şi eu cel flămând de PÂINEA Nemuririi; Iată-mă, DOAMNE, cum în RUGĂCIUNEA Ta toate se ÎMPLINESC; Iată-mă, DOAMNE, Înaintea Ta STAU cu ÎNCHINARE! Condac Păcatul cel amarnic al Făpturii a întunecat ALTARUL-IUBIREA şi ÎNCHINAREA a făcut-o ucidere şi moarte şi CRUCEA VIE a făcut-o Suferinţă şi aşa RUGĂCIUNEA s-a pierdut în patimile murdare, fără Cântarea de: ALILUIA! Icos Făptura CHIPUL de FIU şi-a desfrânat şi LOCAŞUL PĂRINTESC l-a părăsit şi din VORBIREA cu DUMNEZEU a căzut în „Vorbirea morţii”, şi aşa TAINA RUGĂCIUNII s-a ascuns: Iată-mă, DOAMNE, TAINA RUGĂCIUNII doresc să o CAUT; Iată-mă, DOAMNE, ALTARUL IUBIRII vreau să-l Clădesc; Iată-mă, DOAMNE, Primeşte şi DARUL sărac al meu; Iată-mă, DOAMNE, Sfinţilor Tăi încerc să le Urmez; Iată-mă, DOAMNE, MAICII NĂSCĂTOARE şi eu Fiu să mă fac; Iată-mă, DOAMNE, cum şi eu trebuie să Cresc CHIPUL Tău în mine; Iată-mă, DOAMNE, cum şi eu ca şi Sfinţii trebuie să trăiesc; Iată-mă, DOAMNE, cum şi eu, trebuie în mine să te ÎNTRUPEZ; Iată-mă, DOAMNE, cum şi eu cu TRUPUL Tău trebuie să mă UNESC; Iată-mă, DOAMNE, doar MAICA TA TE NAŞTE, eu doar Te ÎNTRUPEZ; Iată-mă, DOAMNE, Omul nu este NĂSCĂTOR, ci o ÎNTRUPARE de DUMNEZEU, TEOFOR; Iată-mă, DOAMNE, Înaintea Ta STAU cu ÎNCHINARE! Condac RUGĂCIUNE, RUGĂCIUNE, atât de mult te DOREŞTE toată Fiinţa mea, şi ziua şi noaptea mă lupt cu păcatul şi patimile din mine şi cu ÎNCHINARE pe Tine, FIUL Lui DUMNEZEU, TE CHEM şi Te ROG ca iarăşi să pot Cânta Neîncetat: ALILUIA! Icos Cum să mă ROG, cum să câştig TAINA RUGĂCIUNII? RUGĂCIUNEA, CHIPUL BISERICII Lui HRISTOS, este ALTAR DUMNEZEIESC, este ÎNCHINARE-DAR, este ADUNARE-STAREA în RUGĂCIUNE: Iată-mă, DOAMNE, Primeşte-mă şi pe mine în BISERICA Ta; Iată-mă, DOAMNE, fără CHIPUL BISERICII nu este RUGĂCIUNE; Iată-mă, DOAMNE, cei fără BISERICĂ nu au ALTAR; Iată-mă, DOAMNE, cei fără BISERICĂ nu au ÎNCHINAREA-CRUCE; Iată-mă, DOAMNE, cei fără BISERICĂ nu au DAR, au jertfe omorâte; Iată-mă, DOAMNE, cei fără BISERICĂ Gândesc fără VEDERE; Iată-mă, DOAMNE, cei fără BISERICĂ Te Cred „ascuns”; Iată-mă, DOAMNE, cei fără BISERICĂ nu mai au CUVÂNTUL de TAINĂ; Iată-mă, DOAMNE, cei fără BISERICĂ au doar o Vorbire lumească; Iată-mă, DOAMNE, cei fără BISERICĂ Te Caută şi nu te găsesc; Iată-mă, DOAMNE, doar în CHIPUL BISERICII Te ARĂŢI cu Adevărat; Iată-mă, DOAMNE, Înaintea Ta STAU cu ÎNCHINARE! Condac Nu poate fi RUGĂCIUNE decât în CHIPUL TREIMII de TAINĂ, de ALTAR-IUBIREA DUMNEZEIASCĂ, de DAR-ÎNCHINARE şi de STAREA Înainte, în Cântarea de: ALILUIA! Icos Doar prin CHIPUL Lui HRISTOS, FIUL DUMNEZEIESC, se poate face RUGĂCIUNEA TREIMICĂ, şi doar BISERICA Sa este LOCAŞUL Coborârii Lui DUMNEZEU în Lume şi al ÎNTÂLNIRII Făpturii cu El: Iată-mă, DOAMNE, şi eu Făptura CHIPULUI Tău; Iată-mă, DOAMNE, şi eu Făptura cu CHIPUL de TAINĂ; Iată-mă, DOAMNE, şi eu Făptura MENITĂ să-Ţi Poarte CHIPUL; Iată-mă, DOAMNE, şi eu un FIU al BISERICII DUMNEZEIEŞTI; Iată-mă, DOAMNE, şi eu un LOCAŞ al ÎNTÂLNIRII Celei MARI; Iată-mă, DOAMNE, şi eu, cel cu PECETEA PREASFÂNTĂ; Iată-mă, DOAMNE, şi eu un MOŞTENITOR al DARULUI; Iată-mă, DOAMNE, şi eu, cel cu MĂRGĂRITARUL IUBIRII; Iată-mă, DOAMNE, şi eu o ŢARINĂ în care CHIPUL Tău este COMOARA; Iată-mă, DOAMNE, şi eu, care trebuie să dezgrop COMOARA; Iată-mă, DOAMNE, şi eu, care trebuie să APRIND CANDELA RUGĂCIUNII; Iată-mă, DOAMNE, Înaintea Ta STAU cu ÎNCHINARE! Condac RUGĂCIUNE, RUGĂCIUNE, cum să te pot avea şi eu? Trebuie să Învăţ VORBIREA IUBIRII, să Lucrez DĂRUIREA-ÎNCHINĂRII, să STAU în DUHUL Neîncetatei Cântări de: ALILUIA! Icos IUBIREA este Însăşi RUGĂCIUNEA către TATĂL DUMNEZEU; ÎNCHINAREA este Însăşi RUGĂCIUNEA către FIUL-DOMNUL HRISTOS; a STA Neîncetat în RUGĂCIUNE este RUGĂCIUNEA către PREASFÂNTUL DUH; şi doar în această TREIME este RUGĂCIUNEA întreagă: Iată-mă, DOAMNE, prin ÎNCHINARE încerc să Câştig IUBIREA; Iată-mă, DOAMNE, prin ÎNCHINARE încerc să STAU în DUH; Iată-mă, DOAMNE, prin ÎNCHINARE îmi Dezvălui CHIPUL de FIU; Iată-mă, DOAMNE, prin ÎNCHINARE învăţ Vorbirea DUMNEZEIASCĂ; Iată-mă, DOAMNE, prin ÎNCHINARE desfac Firea Pământească; Iată-mă, DOAMNE, prin ÎNCHINARE mă înalţ şi la Cele Cereşti; Iată-mă, DOAMNE, prin ÎNCHINARE ÎNVIEZ pe CRUCEA de TAINĂ; Iată-mă, DOAMNE, prin ÎNCHINARE primesc dezlegarea de păcat; Iată-mă, DOAMNE, prin ÎNCHINARE Mintea mi se Luminează; Iată-mă, DOAMNE, prin ÎNCHINARE Inima mi se Curăţeşte; Iată-mă, DOAMNE, prin CHIPUL DOMNULUI HRISTOS mă ROG; Iată-mă, DOAMNE, Înaintea Ta STAU cu ÎNCHINARE! Condac Strig PRESFÂNT NUMELE Tău, DOAMNE IISUSE HRISTOASE, FIUL DUMNEZEIESC Cel ÎNTRUPAT, Îl Chem Neîncetat, cu gura, cu Mintea, în Inimă, cu priveghere, cu post, cu metanii şi aşa caut RUGĂCIUNEA În Cântarea de: ALILUIA! Icos Mă feresc de înşelările închipuirilor, vederilor şi auzirilor nălucitoare şi viclene, şi cu ÎNCHINAREA ce OPREŞTE şi pune HOTAR la toate, aşa şi eu fac Smerita mea RUGĂCIUNE: Iată-mă, DOAMNE, Numesc NUMELE Tău, Cel mai MARE NUME; Iată-mă, DOAMNE, NUMELE Tău IISUSE este în Mintea mea; Iată-mă, DOAMNE, NUMELE Tău IISUSE mi se odihneşte în Inimă; Iată-mă, DOAMNE, NUMELE Tău Îl fac ICOANA de ÎNCHINARE; Iată-mă, DOAMNE, NUMELE Tău Îl fac HOTARUL de TAINĂ; Iată-mă, DOAMNE, iau cu Bucurie CRUCEA INVIERII Tale; Iată-mă, DOAMNE, IISUSE, BISERICA TREIMII DUMNEZEIEŞTI; Iată-mă, DOAMNE, cu ÎNCHINARE STAU în FAŢA Ta; Iată-mă, DOAMNE, prin ÎNCHINARE Te MĂRTURISESC; Iată-mă, DOAMNE, Primeşte-mă şi pe mine în CHIPUL RUGĂCIUNII; Iată-mă, DOAMNE, pe NĂSCĂTOAREA de DUMNEZEU o fac ICOANA ÎNCHINĂRII; Iată-mă, DOAMNE, Înaintea Ta STAU cu ÎNCHINARE! Condac O, DOAMNE HRISTOASE, Tu eşti CHIPUL RUGĂCIUNII din Cer şi de pe Pământ şi ÎNCHINAREA-DĂRUIREA este însăşi TAINA Ta, CRUCEA şi BISERICA însăşi ICOANA Ta, prin care toată Făptura se Naşte şi Creşte spre VEŞNICIA RUGĂCIUNII Neîncetate, în Cântarea de: ALILUIA! (de ori) Se repetă Icosul şi Condacul https://neculaifantanaru com https://neculaifantanaru com/en/